1 12 
{Macroscelididæ.) 
Fossa pterygoidea. — Snuden er i højere Grad end hos Clado- 
batiderne brugt som Tryne, og den er voxet stærkt i Længde, og 
dens Muskler ere bievne langt kraftigere, nogle af dem dannende 
sig tydeligt Leje i Ansigtets Knogler foran og under Øjehulen; 
hos de øverste Former er Snuden formet som Snabel, dannet 
væsenlig af Brusk-Ringe. — Til Løb og Spring paa Jorden, ikke 
i Træerne, ere Lemmerne i høj Grad uddannede. Især er Bag¬ 
lemmet omformet. Tæerne spredes ikke som ellers, men holdes 
tæt samlede; Fodsaalen rejses saa vidt muligt fra Jorden for at 
gjøre Baglemmet langt; der trædes mest paa Trædepuderne under 
Spidserne af Mellemfodsbenene og under Taaspidserne; 1ste Taa, 
som den korteste, gaar efterhaanden ud af Brug og vantrives, skjønt 
den fra første Færd har delt Skjebne med de andre; de fire andre 
Tæer tages stærkt i Brug; de to bageste Trædepuder under Fod¬ 
saalen vantrives og forsvinde, men de tre Puder under Spidserne 
af de fire yderste Mellemfodsben blive store og fremstaaende; hele 
Foden bliver meget lang, hvad der især har sin Grund i, at Mel¬ 
lemfodsbenene forlænges; ogsaa Fodrodens Knogler blive paafal¬ 
dende langstrakte; Hæl-Leddet bliver et udpræget Hængsel-Led, 
med dybt udskaarne Furer og tilsvarende skarpe Kamme. Ogsaa 
Skinneben og Lægben forlænges; Lægbenet vantrives ellers, medens 
Skinnebenet bliver stærkere, og forneden smelte de to Knogler 
sammen. Forlemmet er vel uddannet paa noget tilsvarende Maade 
som Baglemmet, men i langt mindre Grad, fordi det er meget 
mindre virksomt. 1ste Finger vantrives mere eller mindre; men 
de andre Fingre beholde nærmest deres oprindelige Længdeforhold, 
med 3dje som den længste; af Haandfladens oprindelige 6 Træde¬ 
puder forsvinder den bageste indre, medens den bageste ydre voxer, 
men Puden ved Grunden af 1ste Finger kan være tilstede; Mel- 
lemhaandsbenene blive kun meget lidt forlængede; Haandleddet 
beholder omtrent sin oprindelige Form. — Som Løbere, vante til 
at færdes paa mere eller mindre aabent Land, have Nutidens 
Macroscelidider ogsaa faaet skærpede Sandser. Øjet bliver meget 
stort og paavirker sine Omgivelser, men tildels paa anden Maade 
end hos Cladobatider og ikke ens hos alle Familiens Slægter. 
Ogsaa Øret udformes videre, men paa egen Maade; Trommehulen 
er mere eller mindre blæreformet opsvulmet, og en stor Del af 
dens Ydervæg dannes af Trommebenet, der har udvidet sig til at 
